Diari Oficial de la Generalitat Valenciana


Sumari del DOGV 8480, del 06-02-2019 (2019/955)

RESOLUCIÓ de 29 de gener de 2019, del Protectorat de Fundacions de la Generalitat, per la qual es fa públic l'extracte de diverses resolucions del secretari autonòmic de Justícia, Administració Pública, Reformes Democràtiques i Llibertats Públiques relatives a la inscripció de diverses entitats en el Registre de Fundacions de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8480

Data del DOGV
:   06-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/955


Data del document
:   29-01-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 29 de gener de 2019, del Protectorat de Fundacions de la Generalitat, per la qual es fa públic l'extracte de diverses resolucions del secretari autonòmic de Justícia, Administració Pública, Reformes Democràtiques i Llibertats Públiques relatives a la inscripció de diverses entitats en el Registre de Fundacions de la Comunitat Valenciana. [2019/955]  
  
La Secretaria Autonòmica de Justícia, Administració Pública, Reformes Democràtiques i Llibertats Públiques ha dictat les resolucions següents:  
  
- Resolució de 26 de novembre de 2018, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de Fundacions de la Comunitat Valenciana l'entitat denominada Fundació María Luisa Albert Leach para la Promoción, Conservación e Investigación del Fondillón, Fundació de la Comunitat Valenciana, amb el número 230A i classificar-la amb caràcter econòmic sota la tutela del Protectorat que exerceix la Generalitat. El seu domicili radicarà a Mutxamel (Alacant), carrer Almajada número 26, Finca Cassou.  
Finalitats i activitats:  
«La fundació persegueix les finalitats següents: promoció del vi fondellol, donar a conéixer aquest vi únic d'Alacant. Conservació del vi fondellol, com a patrimoni històric de la DOP d'Alacant. Investigació tant en l'àmbit històric, de la repercussió del fondellol, com en les tècniques de producció. Elaboració del fondellol, tal com es feia des del segle XIX, en les instal·lacions de la fundació. Musealització del celler de la Finca Cassou i altres dependències. Serveis culturals, biblioteca, documentació, arxius, museu i exposicions i similars sobre el fondellol. Per a complir millor les seues finalitats, la fundació pot realitzar, entre altres, les activitats següents: cursos relacionats amb l'enologia. Tast de vins. Realització d'esdeveniments en les seues instal·lacions i totes aquelles tasques subordinades o accessòries a l'activitat principal. Exercir les activitats econòmiques necessàries per al compliment de les finalitats. I, de manera genèrica, dur a terme totes les actuacions que conduïsquen al millor assoliment de les seues finalitats.»  
Beneficiaris:  
«1. L'actuació de la fundació haurà de beneficiar col·lectivitats genèriques de persones. 2. Sempre que siga necessari delimitar els beneficiaris, en casos com ara l'atorgament de beques o el finançament de projectes, la fundació atendrà de manera principal aquelles persones que formen part del sector de la població que puga ser atés segons els objectius fundacionals, sempre d'acord amb els criteris generals d'imparcialitat i no discriminació i els particulars de mèrit i capacitat, sense perjudici que també puga considerar la pluralitat territorial, les situacions personals de necessitat dels beneficiaris, ordre de petició i altres anàlegs. El patronat podrà acordar els requisits específics de cada convocatòria i la composició, si escau, de l'òrgan de selecció, els criteris d'actuació, els requisits i els mèrits a valorar. 3. Ningú no podrà al·legar, ni individualment ni col·lectivament, davant la fundació o el seu patronat, cap dret al gaudi dels seus beneficis, abans que foren concedits, ni imposar la seua atribució a persones determinades.»  
  
  
- Resolució de 21 de setembre de 2018, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de Fundacions de la Comunitat Valenciana l'entitat denominada Fundació Fontilles, Fundació de la Comunitat Valenciana, amb el número 619V i classificar-la d'ensenyament no reglat sota la tutela del Protectorat que exerceix la Generalitat. El seu domicili radicarà a València, plaça de Tetuan, 6, baixos.  
Finalitats i activitats:  
«La fundació té com a finalitats: primordialment, l'atenció integral a les persones afectades per la lepra i les malalties desateses, i procurar-ne la curació, recuperació i reinserció en la societat. L'atenció sanitària de totes aquelles persones que pel fet de patir una malaltia o una situació de vulnerabilitat o qualsevol altra circumstància de la mateixa índole, especialment les que patisquen algun tipus de marginació social o puguen quedar en situació d'abandó per malaltia i puguen ser ateses, diagnosticades i proveïdes de les cures adequades en les instal·lacions de la fundació. L'atenció sociosanitària a persones de la tercera edat.»  
  
Beneficiaris:  
«1. Les finalitats fundacionals de la fundació es dirigeixen, amb caràcter genèric, a qualsevol persona nacional o estrangera, física o jurídica, privada o pública, col·lectius, a què es dirigisquen o que estiguen relacionades amb les activitats que es desenvolupen per la fundació en el marc de les seues finalitats fundacionals. 2. La fundació atorgarà amb criteris d'imparcialitat, objectivitat i no discriminació els beneficis a les persones o entitats que, reunint les condicions expressades anteriorment, el patronat considere que són legítims creditors d'aquests, d'acord amb les bases, normes o regles que establisca a aquest efecte. Ningú no podrà al·legar, davant la fundació, dret preferent a gaudir dels seus beneficis, ni imposar la seua atribució a persona o entitat determinada.»  
  
- Resolució de 21 de novembre de 2018, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de Fundacions de la Comunitat Valenciana l'entitat denominada Fundació Railowsky, amb el número 620V, sota la tutela del Protectorat que exerceix la Generalitat. El seu domicili radicarà a València, Gran Via Marqués del Túria, 71, pta. 7.  
Finalitats i activitats:  
«La fundació té per objecte:  
- La difusió i conservació de la fotografia, fonamentalment valenciana, sense deixar de banda qualsevol obra fotogràfica que poguera ser d'interés. Per a això, la fundació es dedicarà a rescatar, restaurar i difondre l'obra de tots aquells fotògrafs valencians que pel seu valor documental i/o artístic siguen considerats com a tals, i també es dedicarà a descobrir i promocionar nous valors de la fotografia valenciana.  
  
- La difusió i conservació del patrimoni fotogràfic de la llibreria i fotogaleria Railowsky.  
- La difusió del llibre i la lectura, amb especial atenció al llibre de fotografia, i també als llibres relacionats amb la imatge i la comunicació (cinema, periodisme, il·lustració, disseny, art i novel·la gràfica).  
- L'educació en la cultura de la imatge des d'un punt de vista crític.  
  
- La utilització de la fotografia com un instrument al servei de la integració social i amb finalitats terapèutiques.  
Dedicar especial atenció al desenvolupament de projectes audiovisuals en col·laboració amb empreses i institucions especialitzades.»  
Beneficiaris:  
«Seran potencials beneficiaris de la Fundació Railowsky de la Comunitat Valenciana totes les persones i col·lectius interessats per la cultura, especialment per la cultura de la imatge (fotografia, cinema, audiovisual, art, arquitectura, il·lustració i disseny). La Fundació Railowsky de la Comunitat Valenciana atorgarà amb criteris d'imparcialitat, objectivitat i no discriminació els beneficis a les persones o entitats que, reunint les condicions expressades anteriorment, el patronat considere que són legítims creditors d'aquests, d'acord amb les bases, normes o regles que establisca a aquest efecte.  
Ningú no podrà al·legar, davant de la Fundació Railowsky de la Comunitat Valenciana, dret preferent a gaudir dels seus beneficis, ni imposar la seua atribució a persona o entitat determinada.»  
  
- Resolució de 19 de novembre de 2018, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de Fundacions de la Comunitat Valenciana l'entitat denominada Fundació Caixa Ontinyent de la Comunitat Valenciana, amb el número 621V, sota la tutela del Protectorat que exerceix la Generalitat. El seu domicili radicarà a Ontinyent (València), plaça de Sant Domingo, 24.  
Finalitats i activitats:  
«La fundació té com a finalitats gestionar actuacions de l'obra social i especialment aquelles que propicien la integració social i financera de les persones i famílies en perill d'exclusió. Entre aquestes es desenvoluparan les actuacions pròpies del Mont de Pietat, és a dir, la concessió de préstecs amb garantia de peces en condicions accessibles, per a cobrir les necessitats financeres puntuals de les persones i les famílies. 2. Aquestes finalitats podran ser modificades per ampliació o reducció, pel que fa al seu esperit i contingut inicial, per decisió del patronat de la fundació. Això comportarà necessàriament la modificació dels estatuts, que serà tramitada d'acord amb el que disposa la legislació, i, en qualsevol cas, no podrà suposar mai alteració substancial de la voluntat fundacional.»  
Beneficiaris:  
«1. Les activitats de la fundació es dirigeixen indeterminadament a la totalitat del col·lectiu ciutadà, i els beneficis que en resulten han de ser posats a la disposició del públic en general. Poden ser beneficiari dels serveis i les prestacions de la fundació qualsevol persona sense cap discriminació. 2. La fundació atorgarà amb criteris d'imparcialitat, objectivitat i no discriminació els beneficis a les persones que, reunint les condicions expressades anteriorment, el Protectorat considere que són legítimes creditores d'aquests, d'acord amb les bases, normes o regles que s'establisquen a aquest efecte. Ningú no podrà al·legar, davant de la fundació, dret preferent a gaudir dels seus beneficis, ni imposar la seua atribució a persona o entitat determinada.»  
  
- Resolució de 20 de novembre de 2018, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de Fundacions de la Comunitat Valenciana l'entitat denominada Fundació Via de la Comunitat Valenciana, amb el número 622V, sota la tutela del Protectorat que exerceix la Generalitat. El seu domicili radicarà a València, carrer Guillem de Castro, núm. 125, entresòl 2.  
Finalitats i activitats:  
«La fundació té per objecte dotar de recursos d'allotjament per a persones amb autisme de l'espectre autista, en entorns urbans, per a aconseguir la inclusió de les persones amb autisme o de l'espectre autista en la societat com a ciutadans, i promoure el dret de les persones amb autisme o de l'espectre autista a accedir a un habitatge, a viure de forma independent, i permetre la seua participació en la presa de decisions. Correspon al patronat de la fundació determinar la manera en què hauran de complir les finalitats previstes en aquest article. Les prestacions de la fundació s'atorgaran de forma no lucrativa. El desenvolupament de l'objecte de la fundació s'efectuarà per mitjà de la creació d'habitatges o pisos tutelats, i se n'encomanarà la gestió a entitats amb prestigi que es dediquen a aquesta activitat.»  
Beneficiaris:  
«Seran potencials beneficiaris de la fundació aquelles persones amb autisme o trastorn de l'espectre autista, així com la seua família i representants legals. La fundació atorgarà amb criteris d'imparcialitat, objectivitat i no discriminació els beneficis a les persones o entitats que, reunint les condicions expressades anteriorment, el patronat considere que són legítims creditors d'aquests, d'acord amb les bases, normes o regles que establisca a aquest efecte. Ningú no podrà al·legar, davant de la fundació, dret preferent a gaudir dels seus beneficis, ni imposar la seua atribució a persona o entitat determinada.»  
  
Cosa que es fa pública en compliment del que es disposa en l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat donar publicitat a l'existència i activitats de les fundacions, així com per apreciar-se la concurrència d'interés públic en el seu general coneixement.  
  
València, 29 de gener de 2019.- La consellera de Justícia, Administració Pública, Reformes Democràtiques i Llibertats Públiques, p. d. (R. 03.10.2017; DOGV 8146, 10.10.2017), el secretari autonòmic de Justícia, Administració Pública, Reformes Democràtiques i Llibertats Públiques: Ferran Puchades Vila.